భువనేశ్వర్: రానున్న అసెంబ్లీ ఎన్నికల్లో బిజెపిది ఒంటరిపోరేనని బిజెపి జాతీయ అధ్యక్షుడు అమిత్ షా చెప్పారు. ఒడిషాలో మిత్రపక్షాలు లేకుండానే బరిలోకి దిగుతున్నామని స్పష్టం చేశారు. భువనేశ్వర్లో పర్యటిస్తున్న ఆయన విలేకరుల సమావేశంలో మాట్లాడారు. ఒడిశాలో రానున్నది తమ ప్రభుత్వమేనని ఆయన విశ్వాసం వ్యక్తం చేశారు. ఒడిశాలో ప్రస్తుతం బిజూ జనతాదళ్ అధికారంలో ఉంది. నవీన్ పట్నాయక్ సిఎంగా గత ఎన్నికల్లో కూడా బిజెడి మంచి ఫలితాలు సాధించింది. అయితే బిజెపి తన బలాన్ని పుంజుకుంది. త్వరలో జరగబోయే ఎన్నికల్లో బిజెడి రెండో స్థానంలో పడిపోతుందని అమిత్ షా ధీమాగా ఉన్నారు.
bhuvaneshwar: raanunna assembley ennikallo bijepidi ontariporenani bijepi jaateeya adhyakshudu amit shaa cheppaaru. odishaalo mitrapakshaalu lekundane bariloki digutunnamani spashtam chesaru. bhuvaneshwarlo paryatistunna aayana vilekarula samavesamlo matladaru. odisaalo raanunnadi tama prabhutvamenani aayana vishwaasam vyaktam chesaru. odisaalo prastutam bijoo janatadal adhikaaramlo undi. naveen patnayak cmga gatha ennikallo kuudaa bijedi manchi phalitaalu saadhinchindi. ayithe bijepi tana balaanni punjukundi. twaralo jaragaboye ennikallo bijedi rendo sthaanamlo padipotundani amit shaa dheemaagaa unnaaru.